  Майя Бывальцева Удмуртиысь тӧрлыкъёс ялан кыстӥськись (хронической) висёнъёсын муртъёс но 65 ареслэсь бадӟым адямиос понна выль сюбегатонъёс кутыны быгатозы. Со сярысь 16-тӥ шуркынмонэ аппарат кенешонын улосвыллэн тӧроез Александр Бречалов вераз. Сюбегатонъёсты 1 толэзьлы кутыны малпало Со дыре ик улосвыллэн тӧроез пусйиз, элькунын коронавирусэн черламъёслэн лыдзыя шуак йылон ӧвӧл. Соин ик тӧрлыкъёс та дырозь ворсам театръёслы, кинотеатръёслы но концерт ужъюртъёслы усьтӥськыны лэзёзы, оло. Федерал кивалтэтлэсь ӵектон вань, вань валан, кызьы со лэсьтӥське. Пумкылъян матысь дыре кутомы Александр Бречалов, Удмуртилэн тӧроезТодэ вайытом, берло нунал ӵоже элькунын коронавирусэн черлан 158 выль учыръёсты шараязы. Пандемия кутскем дырысен 11 сюрс 237 адями висиз, 201 мурт улонысь кошкиз.  Тегъёс: Тазалык Ижкар Удмуртия коронавирус АлександрБречалов арлыдоос  